JCh—2018. Muhammad Saloh mundialni Saudiya Arabistoni—Misr uchrashuvining eng yaxshi o‘yinchisi sifatida yakunladi

​FIFA tomonidan o‘tkazilgan navbatdagi so‘rovnomada Misr terma jamoasi hujumchisi Muhammad Saloh Saudiya Arabistoniga qarshi kechgan uchrashuvning eng yaxshi o‘yinchisi sifatida e’tirof etildi​.

Saudiya Arabistoni—Mis​r bahsida ​hisob Muhammad Saloh tomonidan 22-daqiqada ochildi. Saloh saudiyaliklarning darvozaboni ustidan to‘pni ohista tashlab gol urishga erishdi. Biroq yakunda misrliklar 2:1 hisobida mag‘lub bo‘ldi.
“A” guruhida Urugvay​ 1-o‘ringa ega chiqdi. Rossiya esa guruh bosqichini ikkinchi o‘rinda yakunladi. Saudiya Arabistoni mundialni 3 ochko bilan, Misr esa birorta ochkosiz yakunlab, o‘z uylariga qaytadigan bo‘ldi.​